ai4bharat/Pralekha huggingface dataset:
பிரதமர் அலுவலகம்
18 மாநிலங்கள் மற்றும் 2 யூனியன் பிரதேசங்களில் 91 புதிய பண்பலை டிரான்ஸ்மிட்டர்களின் துவக்க விழாவில் பிரதமர் ஆற்றிய உரையின் தமிழாக்கம்
வணக்கம்!
நிகழ்ச்சியில் கலந்து கொண்டுள்ள அமைச்சரவை நண்பர்களே, பல்வேறு மாநிலங்களின் முதலமைச்சர்களே, நாடாளுமன்ற, சட்டமன்ற உறுப்பினர்களே, இதர பிரமுகர்களே, தாய்மார்களே, அன்பர்களே,
பத்ம விருது பெற்ற ஏராளமான ஆளுமைகளும் இன்றைய நிகழ்ச்சியில் கலந்து கொண்டுள்ளனர், அவர்களை நான் வரவேற்கிறேன். அகில இந்திய பண்பலையாக மாறும் முயற்சியில், அகில இந்திய வானொலியின் பண்பலை சேவை விரிவாக்கத்தின் முக்கிய நடவடிக்கையாக இந்த நிகழ்வு அமைந்துள்ளது. அகில இந்திய வானொலியின் 91 பண்பலை டிரான்ஸ்மிட்டர்கள் தொடங்கப்பட்டிருப்பது, 85 மாவட்டங்கள் மற்றும் நாட்டின் 2 கோடி மக்களுக்கு கிடைத்துள்ள மிகப்பெரிய பரிசு. ஒரு வகையில் இந்தியாவின் பன்முகத்தன்மை மற்றும் வண்ணங்களின் கண்ணோட்டத்தை இவை முன்னிறுத்துகின்றன. முன்னேற விரும்பும் மாவட்டங்கள் மற்றும் வட்டாரங்களிலும் புதிய பண்பலை அமைக்கப்படுகின்றன.
நண்பர்களே,
வானொலி மற்றும் பண்பலை என்று வரும்போது, எங்களது தலைமுறை மிகுந்த ஆர்வமிக்க நேயர்கள் என்ற உறவு முறையைக் கொண்டுள்ளது. வானொலி நிகழ்ச்சி தொகுப்பாளர் என்பதில் நான் கூடுதல் மகிழ்ச்சி அடைகிறேன். வரும் நாட்களில் மனதின் குரல் நிகழ்ச்சியின் 100-வது அத்தியாயத்தில் உரையாடவிருக்கிறேன். நாட்டு மக்களுடனான இத்தகைய உணர்வுபூர்வமான இணைப்பு வானொலியால் மட்டுமே சாத்தியமானது. வானொலி மற்றும் மனதின் குரல் வாயிலாக நாட்டின் ஆற்றலுடனும், நாட்டு மக்களிடையே கடமையின் கூட்டு சக்தியுடனும் என்னால் இணைய முடிந்தது. ஒரு வகையில், உங்களது அகில இந்திய வானொலி குழுவில் நானும் அங்கம் வகிக்கிறேன்.
நண்பர்களே,
முக்கியமான தகவல்களை உரிய நேரத்தில் தருவது, சமூக கட்டமைப்பு முயற்சிகள், வேளாண் நடைமுறைகளுடன் தொடர்புடைய வானிலை அறிவிப்புகள், விவசாயிகளுக்கு உணவு மற்றும் காய்கறிகளின் விலை குறித்த தகவல்களை தெரிவிப்பது, வேளாண்மையில் ரசாயனங்களின் பயன்பாட்டால் ஏற்படும் இழப்பு குறித்த விவாதங்கள், விவசாயத்திற்கான மேம்பட்ட இயந்திரங்களை சேர்த்தல், புதிய சந்தை நிலவரங்கள் பற்றி மகளிர் சுய உதவிக் குழுக்களுக்கு தெரிவித்தல் மற்றும் இயற்கை பேரிடரின் போது ஒட்டுமொத்த சமூகத்திற்கும் உதவுதல் போன்றவற்றில் பண்பலை டிரான்ஸ்மிட்டர்கள் முக்கிய பங்கு வகிக்கும்.
தொழில்நுட்பத்தின் ஜனநாயகமயமாக்கலுக்காக அரசு தொடர்ந்து பணியாற்றி வருகிறது. இந்தியா தனது முழு திறனையும் வெளிப்படுத்தி வளர வேண்டும் என்றால், வாய்ப்பு குறைவாக உள்ளது என்று இந்தியர் ஒருவரும் கருதாமல் இருப்பது அவசியம். நவீன தொழில்நுட்பத்தை மலிவான விலையில், அணுகக் கூடியதாகச் செய்வது இதற்கு அவசியம்.
140 கோடி மக்களையும் நாட்டையும் இணைப்பது தான் எந்த வகையான இணைப்பின் நோக்கமாகவும் இருக்க வேண்டும். தொடர் உரையாடல்களின் வாயிலாக அனைத்து பல்குதாரர்களும் இந்த தொலைநோக்குப் பார்வையுடன் தொடர்ந்து முன்னோக்கி செல்வார்கள் என்று நான் நம்புகிறேன். அகில இந்திய வானொலிக்கு மீண்டும் எனது நல்வாழ்த்துகளைத் தெரிவித்துக் கொள்கிறேன். நன்றி.
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
அறிவியல் மற்றும் தொழில்நுட்பத்துறை
இந்தியாவும் பிரிட்டனும் 'கரியமிலவாயு பூஜ்ய நிலை'க்கான புதிய கண்டுபிடிப்பு மெய்நிகர் மையத்தை கூட்டாக உருவாக்க உள்ளது என்று மத்திய அமைச்சர் டாக்டர் ஜிதேந்திர சிங் அறிவித்துள்ளார்
இந்தியாவும் பிரிட்டனும் 'கரியமிலவாயு பூஜ்ய நிலை'க்கான புதிய கண்டுபிடிப்பு மெய்நிகர் மையத்தை கூட்டாக உருவாக்க உள்ளது.
லண்டனில் இன்று இந்தியா-பிரிட்டன் அறிவியல் மற்றும் புதிய கண்டுபிடிப்பு கவுன்சில் கூட்டத்தில் மத்திய அறிவியல், தொழில்நுட்பம் , புவி அறிவியல் , பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணையமைச்சர் டாக்டர் ஜிதேந்திர சிங் இதனை அறிவித்தார். இந்தக் கூட்டத்திற்கு பிரிட்டனின் அறிவியல் தொழில்நுட்பத்துறை அமைச்சர் திரு ஜார்ஜ் ஃப்ரீமேன் கூட்டாக தலைமை தாங்கினார். இந்தியா-பிரிட்டன் இடையே அறிவியல் மற்றும் தொழில்நுட்ப ஒத்துழைப்பை விரிவாக்க இருதலைவர்களும் அழைப்பு விடுத்தனர்.
இந்தக் கூட்டத்தில் தொடக்க உரையாற்றிய டாக்டர் ஜிதேந்திர சிங், இந்தியா வெகுவேகமாக வளர்ந்து வருகிறது என்றும் பருவநிலை மாற்றம், சுற்றுச்சூழல் இலக்குகளை குறித்த நேரத்தில் நிறைவு செய்ய இந்திய உறுதிபூண்டுள்ளது என்றும் தெரிவித்தார்.
சுகாதாரம், பருவநிலை, வர்த்தகம், கல்வி, அறிவியல் தொழில்நுட்பம், பாதுகாப்பு ஆகியவற்றின் கட்டமைப்புக்காக உருவாக்கப்பட்ட செயல்திட்டம் 2030 மூலம், இந்தியா-பிரிட்டன் இடையேயான உறவுகளை வலுப்படுத்த இருநாடுகளும் நெருக்கமாக ஒத்துழைக்க வேண்டும் என்று அவர் கூறினார்.
கார்பன் உமிழ்வை வெகுவாக குறைத்து போக்குவரத்து அமைப்புகளில் சுற்றுச்சூழலுக்கு மாசு ஏற்படுத்தாத பசுமை எரிசக்தியை ஊக்குவிக்க ஏதுவாக இரு நாடுகளையும் சேர்ந்த பிரதிநிதிகளைக் கொண்ட புத்தாக்க மெய்நிகர் மையத்தை உருவாக்குவதற்கு கொண்டு வரப்பட்டுள்ள திட்டத்திற்கு இரு நாட்டு அமைச்சர்களும் பாராட்டுத் தெரிவித்துள்ளனர்.
வரும் ஜூலை 6-ந் தேதி மும்பையில் நடைபெறவுள்ள ஜி20 ஆராய்ச்சி அமைச்சர்கள் கூட்டத்திற்கு பிரிட்டிஷ் அமைச்சர் திரு.ஃப்ரீமேன்-க்கு அமைச்சர் ஜிதேந்திர சிங் அழைப்பு விடுத்தார். ஜி20 அமைப்புக்கு இந்தியா தலைமையேற்றுள்ள நிலையில், நடப்பாண்டில் அறிவியல் எஸ்20 என்ற தலைப்பில் எண்ணற்ற கூட்டங்களை நடத்தி வருகிறது என்றும், இந்தக் கூட்டங்களில் ஆராய்ச்சி மற்றும் புத்தாக்கத்தை ஊக்குவிக்கும் வகையில் அறிவியல் ஆலோசகர்கள் மற்றும் விஞ்ஞானிகள் கலந்து கொண்டு தங்களது கருத்துக்களை முன்வைக்கின்றனர் என்றும், அந்த வகையில் இரு நாட்டு விஞ்ஞானிகளும் புத்தாக்கத்தை மேம்படுத்த தங்கள் கருத்துக்களை முன்வைக்க வேண்டும் என அமைச்சர் ஜிதேந்திர சிங் வலியுறுத்தினார்.
தேர்தல் ஆணையம்
5 மாநில தலைமை தேர்தல் அதிகாரிகளுடன் தேர்தல் ஆணையம் ஆய்வு கூட்டம் நடத்தியது
அடுத்து நடைபெறவுள்ள 5 மாநில தேர்தல்கள் தொடர்பான திட்டமிடலுக்காக இந்திய தேர்தல் ஆணையம் இன்று டெல்லியில் உள்ள அதன் தலைமை அலுவலகமான நிர்வச்சன் சதனில் கோவா, மணிப்பூர், பஞ்சாப், உத்தரகாண்ட் மற்றும் உத்தரப் பிரதேசம் ஆகிய மாநில தலைமை தேர்தல் அதிகாரிகளுடன் ஆய்வுக் கூட்டம் நடத்தியது.
இதில் உரையாற்றிய தலைமை தேர்தல் ஆணையர் திரு.சுஷில் சந்திரா, வெளிப்படைத்தன்மை மற்றும் சார்பின்மை ஆகியவை தேர்தல் நடத்துவதற்கு முக்கிய அடையாளங்கள் என்றார். ஒவ்வொரு மாநிலத்திலும் வெவ்வேறு விதமான பிரச்சினைகள் இருந்தாலும் மக்களை முன்னிலைப்படுத்தி முடிவுகள் எடுக்கப்பட வேண்டும் என்றும், அனைத்து தரப்பினரையும் உள்ளடக்கிய முடிவுகள் எடுக்கப்பட வேண்டும் என்றும் அவர் கூறினார்.
தனது உரையின் போது வாக்காளர் பட்டியல் சரியாக இருப்பதன் முக்கியத்துவதை வலியுறுத்திய அவர், அனைத்து மாநில தலைமை தேர்தல் அதிகாரிகளும் நிலுவையில் உள்ள வாக்காளப் பட்டியலில் திருத்தம் தொடர்பான விண்ணப்பங்கள் மீது விரைந்து நடவடிக்கை எடுக்க வேண்டும் எனக் கேட்டுக்கொண்டார்.
மேலும் அவர், கொரோனா தொற்று சூழலில் வாக்குச்சாவடிகளின் எண்ணிக்கைகளை மாற்றியமைப்பது குறித்து பரிசீலனை செய்ய வேண்டும் என்றும், அனைத்து வாக்குச் சாவடிகளிலும் அத்தியாவசிய வசதிகள் இருக்க வேண்டும் என்றும் தெரிவித்தார்.
இந்த ஆய்வுக் கூட்டத்தில் பங்கேற்ற 5 மாநில தலைமை தேர்தல் அதிகாரிகளும் வாக்காளர்களின் வயது விபரம், நிதி கையிருப்பு, மனித வளம், திட்டமிடல், வாக்குச்சாவடி ஏற்பாடுகள், தகவல் தொழில்நுட்ப சாதனங்கள், வாக்காளர்களுக்கு விழிப்புணர்வு ஏற்படுத்துவது உள்ளிட்ட தங்களது மாநிலத்தில் தேர்தல் நடத்துவது பற்றிய பல்வேறு அம்சங்கள் குறித்து விரிவாக படக்காட்சிகளுடன் விளக்கம் அளித்தனர். இந்த கூட்டத்தில், மூத்த துணை தேர்தல் ஆணையர், துணை தேர்தல் ஆணையர்கள் மற்றும் தேர்தல் ஆணைய மூத்த அதிகாரிகள் கலந்துக்கொண்டனர்.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:https://pib.gov.in/PressReleasePage.aspx?PRID=1739997
-----
(Visitor Counter : 177
பிரதமர் அலுவலகம்
பிரதமரின் நல நிதியிலிருந்து 1 லட்சம் சிறிய ரக ஆக்ஸிஜன் செறிவூட்டிகள் வாங்கப்படவுள்ளன
டிஆர்டிஓ உருவாக்கிய தொழில்நுட்பம் அடிப்படையில் மேலும் 500 பிஎஸ்ஏ ஆக்ஸிஜன் ஆலைகள் அமைக்க பிரதமரின் நல நிதியின் கீழ் அனுமதி
ஆக்ஸிஜன் செறிவூட்டிகள் மற்றும் பிஎஸ்ஏ ஆக்ஸிஜன் ஆலைகள், தேவைப்படும் பகுதிகளில் ஆக்ஸிஜன் விநியோகத்தை அதிகரிக்கும்
பிரதமரின் நல நிதியிலிருந்து, பிற இடங்களுக்கு எடுத்தும் செல்லும் வகையிலான, 1 லட்சம் ஆக்ஸிஜன் செறிவூட்டிகள் வாங்க பிரதமர் திரு நரேந்திர மோடி ஒப்புதல் அளித்துள்ளார்.
கொவிட் மேலாண்மைக்கு, திரவ மருத்துவ ஆக்ஸிஜன் விநியோகத்தை ஊக்குவிப்பதற்கான நடவடிக்கைகள் குறித்து ஆலோசிக்க பிரதமர் திரு நரேந்திர மோடி தலைமையில் நடந்த உயர்நிலை கூட்டத்தில் இந்த முடிவு எடுக்கப்பட்டது.
இந்த ஆக்ஸிஜன் செறிவூட்டிகளை விரைவில் கொள்முதல் செய்து கொவிட் பாதிப்பு அதிகம் உள்ள மாநிலங்களுக்கு வழங்க வேண்டும் என பிரதமர் அறிவுறுத்தினார்.
பிரதமரின் நல நிதியிலிருந்து 713 பிஎஸ்ஏ  ஆக்ஸிஜன் ஆலைகள் அமைக்க ஏற்கனவே அனுமதி வழங்கப்பட்டது. தற்போது கூடுதலாக 500 பிஎஸ்ஏ ஆலைகள் பிரதமரின் நல நிதியின் கீழ் அமைக்க ஒப்புதல் வழங்கப்பட்டுள்ளது.
இந்த பிஎஸ்ஏ ஆக்ஸிஜன் ஆலைகள் மாவட்ட தலைநகரங்கள் மற்றும் 2ம் நிலை நகரங்களில் உள்ள மருத்துவமனைகளில் திரவ மருத்துவ ஆக்ஸிஜன் விநியோகத்தை அதிகரிக்கும். உள்நாட்டு உற்பத்தியாளர்களுக்கு டிஆர்டிஓ மற்றும் சிஎஸ்ஐஆரின் தொழில்நுட்பங்களை பரிமாற்றம் செய்வதன் மூலம், இந்த 500 பிஎஸ்ஏ ஆக்ஸிஜன் ஆலைகள் அமைக்கப்படும்.
பிஎஸ்ஏ ஆக்ஸிஜன் ஆலைகள் நிறுவுவது மற்றும் ஆக்ஸிஜன் செறிவூட்டிகள் வாங்குவது ஆகியவை, தேவைப்படும் பகுதிகளில் ஆக்ஸிஜன் விநியோகத்தை வெகுவாக அதிகரிக்கும். இதன் மூலம் உற்பத்தி ஆலைகளில் இருந்து மருத்துவமனைகளுக்கு ஆக்ஸிஜன் கொண்டு செல்லப்படும் தற்போதைய சவால்களுக்கு தீர்வு காணப்படும்.
சிறுபான்மையினர் நலன் அமைச்சகம்
சிறுபான்மை இனப்பெண்களுக்கு வேலைவாய்ப்பு
எல்லோருக்காகவும் உள்ள திட்டங்கள் அல்லாமல் சிறுபான்மையோர் நல அமைச்சகம் பெண்களுக்கான கீழ்க்கண்ட மூன்று குறிப்பிட்ட திட்டங்களை நடைமுறைப்படுத்துகிறது:
”புதிய ரோஷினி” சிறப்பாக அறிவிக்கப்பட்ட சிறுபான்மைச் சமுதாய, அதாவது இஸ்லாமிய, கிருத்துவ, சீக்கிய, புத்த, பாரசீக மற்றும் ஜைனப் பெண்களின் ஆளுமைத்திறன் வளர்ச்சியை பெண்களுக்கு அறிவு, கருவி மற்றும் அணுகுமுறை ஆகிய அளிப்பதின் மூலம் அரசாங்க அமைப்பு மற்றும் எல்லா நிலைகளிலும் உள்ள மற்றவை ஆகியவற்றுடன் கலந்துரையாடத் தேவையான உரிமையாற்றல் கொடுத்து மற்றும் சிறிது சிறிதாக நம்பிக்கையூட்டப் பயன்படுகிறது. இந்தத் திட்டம் குறிப்பிடப்பட்டுள்ள நாடுமுழுவதுமுள்ள அரசாங்கமற்ற நிறுவனங்கள்  மூலமாக நடைமுறைப்படுத்தப்படுகிறது.
2) பேகம் ஹசாரட் மஹால் தேசிய உதவித்தொகை சிறுபான்மையைச் சேர்ந்த திறமை சால் பெண்களுக்கு மௌலானா ஆசாத் கல்விஅமைப்பின் மூலமாக நடைமுறைப்படுத்தப்படுகிறது.
 பெண்கள் நினைவகத் திட்டம்  தேசிய சிறுபான்மை வளர்ச்சி மற்றும் நிதிக்கழகத்தின்  மூலமாக பெண்கள் குழுக்களுக்கு பெண்களுக்கு ஏற்ற தொழில் முறைகளில் பயிற்சி அளிக்கப்படுகிறது. ஆறு மாத பயிற்சிகாலமாகக் கொண்ட இத்திட்டத்திற்கு ஒவ்வொரு பயிற்சியாளருக்கும் ரூ. 1500 மதிப்புள்ள மூலப்பொருளும் ரூ. 1000 உதவித்தொகையாகவும் வழங்கப்படுகிறது. பயிற்சிக்காலத்தின் பொழுது பெண்கள் சுய உதவிக்குழு அமைத்து ஒவ்வொரு உறுப்பினருக்கும் நுண் வரவு ரூ 1 இலட்சம் வரை வளர்க்கப்பட்ட திறனை வருவாய் பெருக்கும் செயல்களில் பயனுக்குக்கொண்டு வருவதற்கேதுவாக வழங்கப்படும் வசதியுள்ளது.
சிறுபான்மை நலம் மத்தியத் துணையமைச்சர்  திரு முக்தர் அப்பாஸ் நக்வி பாராளுமன்றத்துக்கு எழுத்துமூலம் கேள்வியொன்றுக்கு இன்று அளித்த பதிலில் இத்தகவல் அளிக்கப்படுள்ளது.
பாதுகாப்பு அமைச்சகம்
ஆஸ்திரேலிய பாதுகாப்பு அமைச்சர் திரு பீட்டர் டுட்டனுடனான இருதரப்பு கூட்டத்திற்கு பிறகு பாதுகாப்பு அமைச்சர் திரு ராஜ்நாத் சிங்கின் அறிக்கை புதுதில்லி, செப்டம்பர்
ஆஸ்திரேலிய பாதுகாப்பு அமைச்சர் மேன்மைமிகு திரு பீட்டர் டுட்டன் மற்றும் அவர் தலைமையிலான உயர்மட்ட குழுவை அவரது முதல் அதிகாரப்பூர்வ இந்திய பயணத்தின் போது வரவேற்பதில் பெருமகிழ்ச்சி அடைகிறேன்.
ஆஸ்திரேலிய வெளியுறவு அமைச்சர் திருமிகு மாரிஸ் பாய்னுடன் கொவிட்-19 சரவதேச பெருந்தொற்றுக்கு இடையிலும் இந்தியாவுக்கு அவர் வந்திருப்பது நமது இருதரப்பு உறவுக்கு ஆஸ்திரேலியா அளிக்கும் முக்கியத்துவத்தை வெளிப்படுத்துகிறது.
அமைச்சர் திரு டுட்டனுடன் நமது இருதரப்பு ராணுவ ஒத்துழைப்பு மற்றும் பிராந்திய விஷயங்கள் குறித்து பலனளிக்கும் விரிவான ஆலோசனையை நான் நடத்தினேன். இந்திய-ஆஸ்திரேலிய விரிவான கூட்டின் முழு திறனையும் அடைய பணிபுரிவதற்கு நாங்களிருவரும் ஆர்வமாக உள்ளோம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1753878
----
(Visitor Counter : 157
ரெயில்வே அமைச்சகம்
இந்திய ரயில்வேக்கு எரிசக்தி தற்சார்பை ஏற்படுத்த இந்தியா – பிரிட்டன் இடையேயான புரிந்துணர்வு ஒப்பந்தத்திற்கு அமைச்சரவை ஒப்புதல்
பிரதமர் திரு நரேந்தி மோடி தலைமையில் நடைபெற்ற மத்திய அமைச்சகத்திற்கு கூட்டம், இந்திய ரயில்வேக்கு எரிசக்தி தற்சார்பை ஏற்படுத்த இந்தியா – பிரிட்டனிடையே 02.12.2019 அன்று கையெழுத்தான புரிந்துணர்வு ஒப்பந்தத்திற்கு ஒப்புதல் அளித்துள்ளது.
இந்திய ரயில்வே அமைச்சகமும், பிரிட்டிஷ் அரசின் சர்வதேச மேம்பாட்டுத் துறைக்கும் இடையே இந்தப் புரிந்துணர்வு ஒப்பந்தம் கையெழுத்தானது.
இதன்படி, சூரிய மற்றும் காற்றாலை எரிசக்திக்கு இந்திய ரயில்வேயில் திட்டமிடுதல், எரிசக்தித் திறன் நடைமுறைகளை ஏற்றுக் கொள்ளுதல், எரிபொருள் திறனை மேம்படுத்துதல், மின்சார வாகன சார்ஜிங் கட்டமைப்பை மேம்படுத்துதல், பேட்டரியால் இயக்கப்படும் ரயில் என்ஜின்கள் போன்றவற்றுக்கு இருதரப்பினரும் ஒப்புக்கொண்டுள்ளனர். மேலும், பயிற்சித் திட்டங்கள், தொழில்துறை பார்வையிடல், களப்பணிகள் பார்வையிடல் போன்ற திறன் சார்ந்த வளர்ச்சி அல்லது வேறு வடிவங்களிலான ஒத்துழைப்புக்கு ஒப்பந்தத்தில் ஒப்புக்கொள்ளப்பட்டுள்ளது.
இந்தப் புரிந்துணர்வு ஒப்பந்தத்தை விலக்கிக் கொள்வது என்றால் எழுத்துப்பூர்வமான தகவல் தெரிவித்து 6 மாதத்திற்குப் பின், விலக்கிக் கொள்ளலாம்.
இந்த ஒப்பந்தம் விலக்கிக் கொள்ளப்பட்டாலும், விலக்கிக் கொள்ளப்பட்ட தேதிக்கு முன்னால் ஒப்புக்கொள்ளப்பட்டு நடைமுறையில் உள்ள திட்டங்களின் அமலாக்கம், பாதிக்கப்படமாட்டாது.
இருதரப்பினருக்கும் இடையே ஏற்படும் கருத்து வேறுபாடுகள், பரஸ்பர பேச்சுவார்த்தை மற்றும் கலந்தாலோசனை மூலம் தீர்த்துக் கொள்ளப்படும்.
----
(Visitor Counter : 65
ஜல்சக்தி அமைச்சகம்
தேசிய தண்ணீர் கொள்கை, வெள்ளத்தால் ஏற்பட்ட இழப்புகள் மற்றும் பிகாரில் அணை கட்டுமானம் தொடர்பான அறிவிப்புகள்
நாடாளுமன்றத்தின் மக்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த மத்திய ஜல் சக்தி மற்றும் சமுக நீதி மற்றும் அதிகாரமளித்தல் இணை அமைச்சர் திரு ரத்தன் லால் கட்டாரியா, கீழ்க்கண்ட தகவல்களை அளித்தார்.
தண்ணீர் துறையின் தற்போதைய சவால்களை எதிர்கொள்வதற்காக, தேசிய கல்வி கொள்கையை திருத்த முடிவெடுக்கப்பட்டு, இதற்கான குழு ஒன்று 2019 நவம்பர் 5 அன்று அமைக்கப்பட்டது. கொவிட்-19 பெருந்தொற்றின் காரணமாக, இக்குழுவுக்கு அளிக்கப்பட்ட ஆறு மாத காலக்கெடு தற்போது 2020 அக்டோபர் 31 வரை நீட்டிக்கப்பட்டுள்ளது.
கிட்டத்தட்ட ஒவ்வொரு வருடமும் வெள்ளத்தின் பாதிப்புகளை நாடு கண்டு வருகிறது. இவற்றைத் தடுப்பதற்காக பல்வேறு நடவடிக்கைகளை அரசு எடுத்து வருகிறது. மாநில அரசுகளுக்கு முக்கிய விஷயங்களில் தொழில்நுட்ப மற்றும் நிதி உதவிகள் அளிக்கப்படுகின்றன.
மத்திய நீர் ஆணையம் அளித்த தகவலின் படி, மிதிலைப் பகுதி மற்றும் தர்பங்கா மாவட்டத்தில் அணை கட்டுமானம் உட்பட எந்தவொரு பெரிய அல்லது மத்திய தர நீர்ப்பாசன திட்டத்துக்கும் மாநில அரசிடம் இருந்து கருத்துரு கடந்த ஐந்து வருடங்களில் பெறப்படவில்லை.
ஆனால், 2020 ஜூன் 12 அன்று தாக்மாரா ஹைட்ரோ எலெக்ட்ரிக் திட்டத்துக்கு மத்திய மின்சார ஆணையத்திடம் இருந்து கருத்துரு வரப்பெற்றது. இதை 2020 ஜூன் 24 அன்று மத்திய நீர் ஆணையம் ஏற்றுக் கொண்டது.
(Visitor Counter : 118
குடியரசுத் தலைவர் செயலகம்
ஜாம்பியா அதிபர் மாளிகையில் நடைபெற்ற விருந்தில் இந்தியக் குடியரசுத் தலைவர் திரு. ராம்நாத் கோவிந்த் உரை
”ஜாம்பியா அதிபர் அவர்களே,
இந்தியாவுக்கும் ஜாம்பியா நாட்டுக்கும் இடையிலான உறவு சிறப்புக்குரியது. நமது தேசத் தந்தையரான மகாத்மா காந்தி, அதிபர் கென்னத் கவுண்டா ஆகியோரின் பாரம்பரியத்தைப் பின்பற்றி அமைந்த உறவு இது. நீதி, விடுதலை, ஒற்றுமை ஆகியவை தேவைக்குரியவர்களுக்காக நாம் காட்டும் அர்ப்பணிப்பையும் உறுதிப்பாட்டையும் பல ஆண்டுகள் கண்டு உணர்ந்திருக்கிறோம்.
தற்போதும் நம் இரு நாடுகளின் நட்பு அதே வீரியம், அதே ஆர்வத்துடன் நீடித்து நிலைப்பது குறித்து நான் பெரிதும் உவகை கொள்கிறேன். நமது நட்பு “எல்லாக் காலத்துக்கும், குறிப்பாக நெருக்கடியிலும் கைகொடுக்கும் நட்பு“ என்று குறிப்பிடுவது கவுரமானதும் சிறப்புக்குரியதாகவும் என்று கூற விரும்புகிறேன்.
நமது இரு நாடுகளுக்கும் இடையில் பொதுத் தன்மைகள் பல உண்டு. இந்தியாவில் கம்பீரமான தாஜ்மகால், ஜாம்பியாவில் எழில்கொஞ்சும் விக்டோரியா நீர்வீழ்ச்சி ஆகிய உலக அதிசயங்கள் மட்டுமல்ல, இரு நாடுகளிலும் உள்ள ஜனநாயக ஆளுகை, சட்டம், மனித உரிமைகளை மதித்தல், உள்ளடக்கிய அபிவிருத்தி ஆகியவற்றில் காட்டப்படும் உறுதிப்பாடும் நமது பொதுவான தன்மைகளாகும் நமது பொருளாதார ஒத்துழைப்பு சிறப்பாக அமைந்துள்ளது. இன்னும் இணைந்து செயல்பட விரும்புகிறோம். உங்களது நாட்டின் தலைமையும் பொருளாதாரக் கொள்கைகளும் இந்திய நிறுவனங்களுக்கு ஊக்கமளிக்கின்றன. உங்களது நாட்டு மக்களுடனும் சமுதாயத்துடனும் கூட்டாண்மையில் புதிதாகச் சில முனைப்புகள், திட்டங்களை உருவாக்குவதில் இரு நாடுகளும் கவனமாக இருக்கின்றன.
இரட்டைவரிவிதிப்புமுறையைத் தவிர்ப்பதற்கான உடன்பாட்டில் கையெழுத்திடப்பட்டது நமது பொருளாதார உறவுக்குப் பெரிதும் உத்வேகத்தை அளிக்கும்.
சுகாதாரம், மின்சக்தி ஆகிய துறைகளில் இரு நாடுகளும் காட்டும் அக்கறை இரு நாடுகளிலும் வாழும் மக்களுக்குக் கூடுதல் மதிப்பை அளிக்கிறது. திறன் மேம்பாட்டையும் பயிற்சியைும் அதிகரிப்பதைக் குறிக்கோளாகக் கொண்டிருக்கிறோம். இந்தச் சூழ்நிலையில் தொழில்முனைவு மேம்பாட்டு மையத்தை ஜாம்பியாவில் நிறுவுவதற்கு நாங்கள் உதவியிருக்கிறோம்.
ராணுவம் மற்றும் பாதுகாப்பு நடவடிக்கைகளில் நம் இரு நாடுகளும் வலுவான கூட்டாளிகளாக இருக்கிறோம். நமது அரசியல் நல்லுறவுகளைப் பொறுத்தவரையில், பாதுகாப்பு உறவுகளில் சுமுகமான நிலையைப் பராமரித்துவருகிறோம். நமது மக்கள் பல்வேறு தளங்களில் இணைந்து போரிட்டிருக்கிறோம். இந்த வலுவான அடித்தளத்தில் பாதுகாப்பைக் கட்டமைப்போம். என்று குடியரசுத் தலைவர் பேசினார்.
பிரதமர் அலுவலகம்
துவாரகா செக்டார் 21ல் இருந்து ‘யஷோபூமி துவாரகா செக்டார் 25’ வரை விமானநிலைய மெட்ரோ எக்ஸ்பிரஸ் சேவை விரிவாக்கத்தை பிரதமர் திறந்து வைத்தார்
யஷோபூமி துவாரகா செக்டார் 25ல், துவாரகா செக்டார் 21ல் இருந்து புதிய மெட்ரோ நிலையம் ‘யஷோபூமி துவாரகா செக்டர் 25’ வரை தில்லி விமான நிலைய மெட்ரோ எக்ஸ்பிரஸ் சேவையை பிரதமர் திரு நரேந்திர மோடி இன்று தொடங்கி வைத்தார். புதிய மெட்ரோ நிலையம் மூன்று சுரங்கப்பாதைகளைக் கொண்டிருக்கும் - 735மீ நீளமுள்ள சுரங்கப்பாதை நிலையத்தை கண்காட்சி அரங்குகள், மாநாட்டு மையம் மற்றும் மத்திய அரங்குடன் இணைக்கிறது; துவாரகா விரைவுச்சாலையின் குறுக்கே நுழைவதை/வெளியேறுவதை இணைக்கும் மற்றொன்று; மூன்றாவது, மெட்ரோ நிலையத்தை ‘யஷோபூமி’யின் எதிர்கால கண்காட்சி அரங்குகளின் லாபியுடன் இணைக்கிறது.
தில்லி மெட்ரோ விமானநிலைய எக்ஸ்பிரஸ் பாதையில் மெட்ரோ ரயில்களின் செயல்பாட்டு வேகத்தை மணிக்கு 90 முதல் 120 கிமீ வேகத்தில் அதிகரிக்கும், இதனால் பயண நேரம் குறையும். ‘புது தில்லி’யிலிருந்து ‘யஷோபூமி துவாரகா செக்டார் 25’ வரையிலான பயணம் சுமார் 21 நிமிடங்கள் ஆகும் .
தௌலா குவான் மெட்ரோ நிலையத்திலிருந்து மெட்ரோ வழியாக யஷோபூமி துவாரகா செக்டார் 25 மெட்ரோ நிலையத்தை பிரதமர் வந்தடைந்தார்.
இதுகுறித்து பிரதமர் அலுவலகம் வெளியிட்ட பதிவு வருமாறு;
“தில்லி மெட்ரோவில் அனைவரும் புன்னகை மயம்! யஷோபூமி மாநாட்டு மையத்தின் முதல் கட்டத்தை திறந்து வைப்பதற்காக துவாரகா பயணத்தின் போது பல்வேறு தரப்பு மக்களுடன் பிரதமர் நரேந்திர மோடி கலந்துரையாடினார்’’.
பிரதமரின் சமூக ஊடக எக்ஸ் பதிவு வருமாறு:
"துவாரகாவிற்கும், திரும்புவதற்கும் ஒரு மறக்கமுடியாத மெட்ரோ பயணம், வாழ்க்கையின் பல்வேறு துறைகளைச் சேர்ந்த அற்புதமான சக பயணிகளால் இன்னும் சிறப்பானதாக ஆக்கப்பட்டது."
சிறப்பு சேவைகள் மற்றும் கட்டுரைகள்
சென்னை விமான நிலைய பன்னடுக்கு வாகன நிறுத்துமிடத்தில் மின்னேற்றி மையங்கள்
சென்னை சர்வதேச விமான நிலைய 2-ம்கட்ட நவீனமயமாக்கல் திட்டத்தின் மூலம், விமான நிலையம் பெருமளவில் புதுப்பொலிவு பெற உள்ளது. இத்திட்டத்தின் மூலம், விமான நிறுத்துமிடங்கள் அதிகரிக்கப்படுவதுடன், புறப்படும் வசதிகளும் மேம்படுத்தப்பட உள்ளன.
விமான நிலையத்தின் நகரத்தையொட்டிய பகுதியில் பல அடுக்கு வாகன நிறுத்துமிட  கட்டுமானப் பணிகளும் நிறைவடைய உள்ளதால், 01 ஆகஸ்ட் 2022 முதல் பயன்பாட்டுக்கு கொண்டுவரப்பட உள்ளன. 2.5 லட்சம் சதுர அடி பரப்பளவிலான இந்த வாகன நிறுத்துமிடத்தில் ஒரே நேரத்தில் 2000-க்கும் மேற்பட்ட கார்களை நிறுத்துவதற்கான வசதியுடன், பார்வையாளர்களுக்காக, சில்லறை விற்பனைக் கடைகள் உள்ளிட்ட வணிக வளாகம், உணவகங்கள் மற்றும் மல்டிபிளக்ஸ்  அமைக்கப்பட உள்ளது.
பன்னடுக்கு வாகன நிறுத்துமிடத்தில் மின்சார வாகன நிலையம்
சென்னை விமான நிலையத்தில், பயணிகள் / பார்வையாளர்களின் எண்ணிக்கையை அதிகரிப்பதற்கான நடவடிக்கையின் தொடர்ச்சியாக, பல அடுக்கு வாகன நிறுத்துமிடத்தில், மின்சார வாகனங்களுக்கான மின்னேற்றி முனையங்கள் அமைக்கப்பட உள்ளன. மேற்குப்புற வாகன நிறுத்துமிடத்தில் 3 மின்சார வாகன மின்னேற்றி முனையங்களும், கிழக்குப்புறத்தில் 2 மின்னேற்றி முனையங்களும் அமைக்கப்படுகிறது. மின்சார வாகனங்களுக்கான பிரத்யேக மின்னேற்றி நிலைய வசதி காரணமாக, வாகன நிறுத்துமிடம், வாகனச் சந்தையின் மாற்றங்களுக்கு ஈடுகொடுக்கும் வகையிலும், எதிர்கால தேவைகளுக்கேற்ப கூடுதல் மின்னேறி முனையங்களும் அமைக்கப்படும். வாகன நிறுத்துமிடத்தில் வாகனங்களை நிறுத்தும் பார்வையாளர்கள் , அதற்கான பிரத்யேக செயலியில் உரிய கட்டணம் செலுத்தி, மின்சார வாகனங்களுக்கான மின்னேற்றி முனையங்களை முன்பதிவு செய்யும் வசதியும் செய்யப்படுகிறது.
பன்னடுக்கு வாகன நிறுத்துமிடம் செயல்படத் தொடங்கியதும், தற்போது தரைத்தளத்தில் உள்ள வாகன நிறுத்துமிடம், சுற்றுச்சூழலுக்கு உகந்த வகையில் அழகுபடுத்தப்பட உள்ளது. இதன் மூலம், சென்னை சர்வதேச விமான நிலையத்தின் நகர்ப்புற பகுதி அழகுற மிளிரும் என, இந்திய விமான நிலையங்கள் ஆணையத்தின் சென்னை விமான நிலைய மக்கள் தொடர்வு மேலாளர் திரு.எல்.விஷ்ணுதாஸ் வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
தற்காலிக ஓய்வூதியத்திற்கான விதிகள் தளர்த்தப்பட்டன என்றும், பெருந்தொற்றை கருத்தில் கொண்டு பயனாளிகளின் நலன் கருதி கால அளவு நீட்டிக்கப்பட்டுள்ளதென்றும் மத்திய அமைச்சர் திரு ஜிதேந்திர சிங் தகவல்
பெருந்தொற்றை கருத்தில் கொண்டு தற்காலிக ஓய்வூதியம் வழங்குவதற்கான கால அளவை ஓய்வு பெற்ற தினத்தில் இருந்து ஒரு வருடம் வரை நீட்டிக்க அரசு முடிவெடுத்துள்ளது என்று வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளி இணை அமைச்சருமான திரு ஜிதேந்திர சிங் இன்று கூறினார்.
ஒய்வூதிய துறை மற்றும் நிர்வாக சீர்திருத்தங்கள் மற்றும் பொதுமக்கள் குறைதீர்ப்பு துறையை சேர்ந்த மூத்த அதிகாரிகள் உடனான கூட்டத்தில் பேசிய அவர், தற்காலிக குடும்ப ஓய்வூதியத்திற்கான விதிகளும் தளர்த்தப்பட்டிருப்பதாக தெரிவித்தார்.
தகுதியுடைய குடும்ப உறுப்பினரிடம் இருந்து குடும்ப ஓய்வூதியத்திற்கான கோரிக்கை மற்றும் இறப்பு சான்றிதழ் வந்தவுடன் குடும்ப ஓய்வூதியத்திற்கு ஒப்புதல் அளிக்குமாறு அறிவுறுத்தப்பட்டிருப்பதாக அவர் கூறினார்.
பணியாற்றும் போது ஊனமுற்று அரசு சேவையில் தொடர்ந்தாலும், தேசிய ஓய்வூதிய திட்ட உறுப்பினர்களுக்கு வழங்கப்படும் மொத்த நஷ்ட ஈட்டு பலனை வழங்குமாறும் உத்தரவுகள் பிறப்பிக்கப்பட்டுள்ளதாக டாக்டர் ஜிதேதிர சிங் கூறினார்.
கொவிட் காரணமாக ஓய்வூதியம் வழங்குவதில் கால விரயம் மற்றும் தாமதத்தை தவிர்ப்பதற்காக மின்னணு முறையை பயன்படுத்துமாறு வங்கிகள் அறிவுறுத்தப்பட்டுள்ளன.
டிஜிட்டல் வாழ்நாள் சான்றிதழை பயனாளியின் வீட்டிற்கே சென்று பெற்றுக் கொள்ள, 1,89,000 பணியாளர்க்ளை கொண்டுள்ள இந்திய தபால் மற்றும் கட்டண வங்கியின் சேவைகள் பயன்படுத்தப்படுகின்றன. சுமார் 1,48,325 மத்திய அரசு ஓய்வூதியர்கள் இந்த வசதியை இது வரை பயன்படுத்தியுள்ளனர்.
மேற்கண்ட பணிக்காக, நாட்டின் 100 முக்கிய நகரங்களில் உள்ள வாடிக்கையாளர்களுக்கு அவர்களது வீடுகளுக்கே சென்று சேவைகளை வழங்கும் 12 பொதுத்துறை வங்கிகளையும் ஓய்வூதியம் மற்றும் ஓய்வூதியர் நலத்துறை ஈடுபடுத்தியுள்ளது.
பிரதமர் அலுவலகம்
கேலோ இந்தியா முன்முயற்சி 5 ஆண்டுகளை நிறைவு செய்யும் வேளையில் திறமையான விளையாட்டு வீரர்களை ஊக்குவிப்பதில் அதன் பங்களிப்பைப் பிரதமர் பாராட்டியுள்ளார்
கேலோ இந்தியா முன்முயற்சி 5 ஆண்டுகளை நிறைவு செய்யும் வேளையில் திறமையான விளையாட்டு வீரர்களை ஊக்குவிப்பதில் அதன் பங்களிப்பைப் பிரதமர் திரு நரேந்திர மோடி பாராட்டியுள்ளார்.
மத்திய இளைஞர் நலன் மற்றும் விளையாட்டுக்கள் துறை அமைச்சர் திரு அனுராக் சிங் தாக்கூரின் ட்விட்டர் பதிவிற்கு பதிலளித்துப் பிரதமர் கூறியிருப்பதாவது:
“5 ஆண்டுகளை நிறைவு செய்து, திறமையான விளையாட்டு வீரர்களை ஊக்குவித்து, தடகள வீரர்களுக்கு சிறந்த தளத்தையும் உருவாக்கியுள்ள கேலோ இந்தியா முன்முயற்சிக்குப் பாராட்டுகள். இந்தியாவில் விளையாட்டுக்கு உகந்த சூழலை நமது அரசு தொடர்ந்து உருவாக்கும்.”
அறிவியல் மற்றும் தொழில்நுட்பத்துறை
நீடித்த நிலையான எரிசக்திக்கு பொருள் அறிவியியல் மற்றும் மின்வேதியியல் இணைப்பு பற்றி ஸ்ரீநகர் என்ஐடி பேராசிரியர் ஆராய்ச்சி
ஸ்ரீநகர் தேசியத் தொழில்நுட்ப மையத்தின்  போராசிரியர் டாக்டர். மாலிக்அப்துல்வாஹித், மத்திய அரசின் அறிவியல் தொழில்நுட்பமையம் வழங்கும் ‘இன்ஸ்பயர் ஆசிரியர்’ விருதைப் பெற்றவர். இவர் எரிசக்தி ஆராய்ச்சியில், பொருள் அறிவியல் மற்றும் மின்வேதியியலை இணைத்து, நீடித்த நிலையான மற்றும் மலிவான எரிசக்தியை உருவாக்கும் முயற்சியில் ஈடுப்பட்டுள்ளார். இவரது கவனம் முக்கியமாக மின்முனைகள் மற்றும் எலக்ட்ரோலைட் பொருள் மின்வேதியியல் ஆகியவற்றில் உள்ளது.
சோடியம்அயன் மின்கலத்துக்கான மின்முனை மேம்பாடு தான் டாக்டர்.மாலிக்கின் தற்போதைய ஆராய்ச்சியின் முக்கிய கூறுகள். இதை தற்போதைய லித்தியம் அயன்  தொழில்நுட்பத்துடன் ஒப்பிடும் போது 20 சதவீதம் செலவு குறைப்பை வழங்குகிறது. இவர் 2 அம்சங்களில் கவனம் செலுத்தி வருகிறார். அதாவது செலவு குறைப்பு மற்றும் திறன் மேம்பாடு. செலவு குறைப்புக்கு, அவர் தற்போது கார்பன் அடிப்படையிலான அனோடுகள் மற்றும் ஆர்கானிக் கேத்தோடுகளின் இணைப்பை நிலைப்படுத்துவதில் கவனம் செலுத்துகிறார். திறன்மேம்பாட்டுக்கு, புதிய ‘கேத்தோடு’  வேதியல்களை அவர் ஆய்வு செய்து வருகிறார்.
அவரது சமீபத்திய இரண்டு ஆய்வுத் திட்டங்கள், அதிக திறனடைய கேத்தோடு உருவாக்கம் மற்றும் சல்பேட்-பாஸ்பேட் இணைப்பு கேத்தோடு பற்றியது. இதே போல அதிக சோடிய படிவுத்திறனுடன் கூடிய சோடியம் உலோக அனோடு ஹோஸ்ட்கள் உருவாக்கப்படுகின்றன. சோடியம் அயன் மின்கல ஆராய்ச்சியில், இந்த ஆய்வுத்திட்டங்கள் ஒரு புதிய கோணத்திலானவை ஆகும்.
மேலும் விவரங்களுக்கு, டாக்டர்.மாலிக் அப்துல் வாஹித்தை malikwahid15[at]gmail[dot]com
என்ற மின்னஞ்சல் முகவரியில் தொடர்பு கொள்ளலாம்.
(Visitor Counter : 121